**REGULAMENT**

**pentru eliberarea şi folosirea permiselor de ,,Liberă trecere” pentru**

**circulaţia autovehiculelor pe străzile oraşului Zărneşti**

**CAPITOLUL I**

**DEFINIŢII ŞI CLASIFICARE**

**ART.1**

Prin sintagma ,,permis de liberă trecere” (prescurtat L.T.) se înţelege documentul oficial eliberat de Primăria oraşului Zărneşti, care conferă posesorului dreptul de a transporta mărfuri, materiale, etc., cu un tip de autovehicul, într-o perioadă definită şi cu un orar stabilit în zone în care sunt impuse anumite restricţii de circulaţie (limitare de tonaj, acces interzis şi oprire interzisă) stabilite prin Hotărâre de Consiliu Local.

**ART.2**

L.T.-urile vor avea înscrise în mod obligatoriu următoarele elemente de identificare:

* numărul şi data înregistrării cererii;
* tonajul autovehiculului şi marca acestuia;
* numărul de înmatriculare al autovehiculului;
* posesorul autovehiculului (eventual pe cine deserveşte);
* durata de valabilitate a permisului;

**ART.3**

Clasificarea permiselor de ,,Liberă trecere”:

 Permisele de liberă trecere vor fi executate şi eliberate în funcţie de durata solicitată;

1. pentru un an – 1800 lei/autovehicul;
2. pentru o lună – 150 lei/autovehicul;
3. pentru o zi – 60lei/autovehicul;

**CAPITOLUL II**

**ART.4**

Solicitanţii, în vederea eliberării L.T.-urilor vor prezenta următoarele documente:

* cerere în care se specifică detaliat următoarele: durata pentru care solicita eliberarea L.T.-ului;
* tonajul, felul autovehiculului;
* felul mărfurilor sau materialele transportate;
* programul (zi/noapte) pe care îl solicită, zonele în care se va efectua aprovizionarea etc.;
* copie xerox a certificatului de înmatriculare al autovehiculului;
* alte documente doveditoare în cazuri deosebite care să ateste situaţii, necesităţi ale solicitanţilor;

**ART.5**

Toate documentele arătate la art.4 se prezinta Compartimentului Liberă Iniţiativă – Transport Public Local din cadrul Primăriei oraşului Zărneşti. În urma verificărilor (şi eventual completărilor solicitate) şi după achitarea tarifelor aferente, reprezentantul compartimentului asigură măsurile pentru ca documentaţia să se depună la Registratură.

**ART.6**

1. aprobarea L.T.-urilor se face de către Primar, după depunerea documentaţiei solicitantului;
2. eliberarea L.T. se va face de către reprezentantul Compartimentului Liberă Iniţiativă – Transport Public Local;

**CAPITOLUL III**

**MENŢIUNI SPECIFICE**

**ART.7**

Permisul de liberă trecere este valabil numai în original, copiile xerox, fotocopiile, etc., nu conferă posesorului dreptul de acces în zonele pentru care se eliberează permisul de liberă trecere şi staţionare sub aspectul sancţionării contravenţionale;

**ART.8**

Permisul de liberă trecere nu este transmisibil, chiar în cazul scoaterii din circulaţie, vânzării, avariei, furtului a autovrhiculului pentru care a fost eliberat;

**ART.9**

În cazul în care vehiculul pentru care s-a eliberat permis de liberă trecere a fost avariat, scos din circulaţie, radiat, înstrăinat, etc., proprietarul acestuia poate solicita eliberarea unui nou permis de liberă trecere pentru alt mijloc de transport din dotarea proprie, cu condiţia ca acesta să se încadreze în aceleaşi limite de tonaj. Eliberarea noului permis de liberă trecere şi staţionare se va face fără plata de taxes au tarife suplimentare, cu condiţia ca vechiul permis să fie prezentat pentru anulare.

**ART.10**

În cazul deteriorării permisului de liberă trecere se poate elibera un nou permis (cu aceleaşi înscrisuri ca şi cel deteriorat) numai după prezentarea formularului deteriorat în vederea anulării.

**ART.11**

Autovehiculele cu masa totală autorizată de până la 3,5 tone inclusive, sunt scutite de taxe.

**ART.12**

Persoanelor fizice care solicită autorizaţii de construcţie pentru construcţii edificate pe raza oraşului Zărneşti, odată cu eliberarea autorizaţiei i se va elibera şi un permis de liberă trecere (gratuit) valabil pe durata valabilităţii autorizaţiei de construire;

**ART.13**

Sumele încasate pentru eliberarea autorizaţiilor de liberă trecere se fac venit la bugetul Consiliului Local Zărneşti.

**CAPITOLUL IV**

**OBLIGAŢII CE REVIN POSESORILOR DE PERMISE DE LIBERĂ TRECERE**

**ART.14**

Să expună permisul de liberă trecere la vedere, în interiorul cabinei vehiculului.

**ART.15**

La solicitarea organelor de poliţie, poliţiei locale sau împuterniciţilor primarului să prezinte permisul de liberă trecere pentru verificarea datelor înscrise pe acesta.

**ART.16**

Autovehiculele autorizate trebuie să fie în stare tehnică corespunzătoare, nepoluante, cu suprastructuri închise sau prevăzute cu prelată şi cu aspect corespunzător.

**ART.17**

După descărcarea şi încărcarea mărfurilor, zona se va lăsa curată şi se vor lua măsuri pentru a evita murdărirea străzilor.

**ART.18**

Permisul de liberă trecere se utilizează numai în conformitate cu datele înscrise pe acesta şi cu respectarea prevederilor prezentului Regulament.

**CAPITOLUL V**

**SCUTIRI DE LA PLATA TARIFULUI DE UTILIZARE A DRUMURILOR PUBLICE**

**ART.19**

Sunt scutite de plata tarifului şi pot circula fără permis de libară trecere următoarele categorii de autovehicule:

* autovehiculele aparţinând Poliţiei, Pompierilor, Jandarmeriei, Serviciilor de Ambulanţă;
* autovehiculele destinate transportului de călători;
* autovehiculele aparţinând operatorului de salubritate;
* autovehiculele care tranzitează oraşul Zărneşti pe DN 73;
* autovehiculele care participă la lucrările publice;

**CAPITOLULVI**

**CONTRAVENŢII ŞI SANCŢIUNI**

**ART.20**

Constituie contravenţii la prezentul regulament următoarele fapte dacă nu au fost săvârşite în astfel de condiţii încât, potrivit legii penale să fie considerate infracţiuni şi se sancţionează cu amendă:

a)circulaţia autovehiculelor pe străzile cu interdicţii de circulaţie (acces interzis, limitare de tonaj) fără permis de liberă trecere se sancţionează cu amendă între 1000 – 2500 lei;

b)folosirea permisului de liberă trecere pentru circulaţia, oprirea şi staţionarea ori parcarea vehiculului pe străzile pe care acesta a fost autorizat să circule în alte scopuri decât cele pentru care s-a solicitat eliberarea acestuia se sancţionează cu amendă între 500 – 1000 lei;

c)folosirea permisului de liberă pe un număr de înmatriculare pentru un alt autovehicul decât cel înscris se sancţionează cu amendă între 1000-2000 lei;

d)refuzul conducătorului auto sau a deţinătorului (utilizatorului) vehiculului de a se supune controlului persoanelor abilitate, se sancţionează cu amendă între 1000-1500 lei;

**ART.21**

Constatarea contravenţiilor se va face pe bază de proces-verbal de contravenţie de către:

* organele de poliţie;
* agenţii poliţiei locale;
* împuterniciţii primarului;

**ART.22**

Contravenientul poate achita în termen de 48 de ore de la încheierea procesului verbal, jumătate din minimul amenzii prevăzute, iar agentul constatator va face menţiune despre această posibilitate în procesul verbal;

**CAPITOLUL VII**

**DISPOZIŢII FINALE**

**ART.23**

Prezentul regulament intră în vigoare odată cu rămânerea definitivă a Hotărârii Consiliului Local Zărneşti prin care se aprobă;

**ART.24**

Pe toată durata de valabilitate a prezentului regulament, tarifele de utilizare a drumurilor publice se vor stabili şi modifica numai prin Hotărâri ale Consiliului Local.